диск достигне позиция на 6 градуса под хоризонта, и започва сутрин също когато центърът на слънчевия диск достигне позиция на 6 градуса под хоризонта.
 ПРИЛОЖЕНИЕ II
 ВЪЗДУШНИ ОПЕРАЦИИ С ПЛАНЕРИ
 [ЧАСТ SAO]
 ПОДЧАСТ GEN
 ОБЩИ ИЗИСКВАНИЯ
 SAO.GEN.100 Обхват
 В съответствие с член 3 в настоящата подчаст се установяват изискванията, които трябва да бъдат изпълнени от всеки оператор на планери, различен от проектантските или производствените организации, посочени в член 3, параграф 1, втора алинея.
 SAO.GEN.105 Компетентен орган
 Компетентният орган е органът, определен от държавата членка, където е основното място на стопанска дейност на оператора или, ако операторът няма такова, мястото, където той е установен или пребивава. Органът е обект на изискванията по член 3 от Регламент (ЕС) No 965/2012 в съответствие с член 1, параграф 7 от посочения регламент.
 SAO.GEN.110 Доказване на съответствие
 а)
 При поискване от компетентния орган, проверяващ продължаващото съответствие на оператора съгласно ARO.GEN.300, буква а), параграф 2 от приложение II към Регламент (ЕС) No 965/2012, операторът следва да докаже, че изпълнява съществените изисквания, посочени в приложение IV към Регламент (ЕС) 2018/1139, и изискванията от настоящия регламент.
 б)
 За доказване на това съответствие операторът може да използва някое от следните средства:
 (1)
 приемливи средства за съответствие (АМС);
 (2)
 алтернативни средства за съответствие (AltMoC).
 SAO.GEN.115 Въвеждащи полети
 Въвеждащите полети:
 а)
 се извършват по правилата за визуални полети (VFR) през деня; както и
 б)
 са под надзор по отношение на безопасността им от лице, посочено от организацията, която отговаря за въвеждащите полети.
 SAO.GEN.120 Незабавна реакция по проблем на безопасността
 Операторът изпълнява:
 а)
 мерките за безопасност, предписани от компетентния орган в съответствие с ARO.GEN.135, буква в) от приложение II към Регламент (ЕС) No 965/2012; както и
 б)
 указанията за летателна годност и друга задължителна информация, предписани от Агенцията в съответствие с член 77, параграф 1, буква з) от Регламент (ЕС) 2018/1139.
 SAO.GEN.125 Определяне на командира
 Операторът определя командир, който има квалификацията да бъде командир в съответствие с приложение I към Регламент (ЕС) No 1178/2011.
 SAO.GEN.130 Задължения на командира
 Командирът:
 а)
 отговаря за безопасността на планера и на всяко лице, намиращо се на борда по време на експлоатацията на планера;
 б)
 отговаря за започването, поддържането или прекратяването на полета в интерес на безопасността;
 в)
 гарантира, че всички оперативни процедури и проверки се изпълняват;
 г)
 започва полет след като се увери, че са спазени всички експлоатационни изисквания, както следва:
 (1)
 планерът е годен за полет;
 (2)
 планерът е надлежно регистриран;
 (3)
 съоръженията и оборудването, необходими за осъществяването на полета, са инсталирани на планера и функционират;
 (4)
 масата на планера и неговият център на тежестта са такива, че позволяват полетът да бъде осъществен в рамките на ограниченията, определени в ръководството за летателна експлоатация (AFM);
 (5)
 цялото оборудване и багаж са правилно подредени и обезопасени, и аварийната евакуация остава възможна; както и
 (6)
 експлоатационните ограничения за планера, определени в ръководството за летателна експлоатация, няма да бъдат превишени в който и да било момент от полета;
 д)
 гарантира, че предполетният преглед е проведен, както е посочено в ръководството за летателна експлоатация;
 е)
 командирът не изпълнява задължения на